এমনও ঘটনা হয় নাকি! অর্ডার দেওয়া হল যা, তা তো এলই না। তার বদলে এল অন্য জিনিস। ঘটনাটি ঘটেছে জামশেদপুরে। এক মহিলা অনলাইনে অর্ডার দিয়েছিলেন চিলি পনির। আর তার বদলে এল কী? সেই মহিলার কাছে যখন অর্ডার এসে পৌঁছল, তখন তো তিনি সেই অর্ডার খুলে যা দেখলেন, তাতে তাঁর চক্ষু ছানাবড়া। চিলি পনিরেরর বদলে সেই মহিলার কাছে এসে পৌঁছল কন্ডোমের বাক্স। সেই মহিলা আবার টাটা স্টিলের কর্মী। গ্রেভিকার্ট ডট কমের মাধ্যমে সেই মহিলাটি অনলাইনে খাবারের অর্ডার দিয়েছিলেন। ধোসা হাট রেস্তোরাঁ থেকে যখন সেই মহিলার কাছে খাবারের অর্ডার এসে পৌঁছল, তখন সেই মহিলা পার্সেল খুলে দেখেন চিলি পনিরের বদলে তাঁর কাছে এসেছে কন্ডোম। 
মহিলা প্রবল ক্ষোভে বলছেন, ‘‘চিলি পনিরের পার্সেলটা যেই মুহূর্তে খুলেছি, তখনই দেখি ওই প্যাকেটের মধ্যে রয়েছে কন্ডোম। এরকম ঘটনাও ঘটে!’’ পনিরের বদলে সেই বিশেষ জিনিসটি হাতে পাওয়ার পরে ডেলিভারি বয়কে ফেরত দিয়ে দিতে চেয়েছিলেন  মহিলাটি। কিন্তু ছেলেটি তা নিতে চায়নি। ডেলিভারি বয়ের অভিযোগ, মহিলাটি আদ্ধেক খেয়েছেন সেই চিলি পনির।